जब 1943 में ई चालू भइल (कमीशन्ड कइल गइल), ई दुनियाँ के तिसरा सभसे लमहर कैंटीलीवर ब्रिज रहे, कनाडा के कबेक ब्रिज () आ स्कॉटलैंड के फोर्थ ब्रिज () के बाद। बाद के समय में अउरी तीन गो अइसन ब्रिज एकरा ले लमहर बन जाए के कारन अब ई दुनिया के छठवाँ सभसे लमहर कैंटीलीवर ब्रिज बाटे, 2013 के जानकारी के मोताबिक। ई सस्पेंशन टाइप के कैंटीलिवर ब्रिज हवे जेकरे सभसे बिचला खंड के लंबाई  बाटे दुनों मेन टावर सभ के बीचा में आ  के सस्पेंशन दिहल गइल बा। मेन टावर चट्टानी ढाँचा के ऊपर  ऊँचाई वाला बाने आ इनहन के टॉप के हिस्सन के बीचा में  दूरी बाटे। लंगर नियर भुजा (एंकर आर्म) सभ के लंबाई हर एक के  हवे, जबकि कैंटीलिवर के लंबाई  हरेक के बाटे। ब्रिज के डेक पैनल प्वाइंट से लटकल बाटे आ मेन ट्रस के लोवर कॉर्ड के एकरा से लटकावे खातिर 39 जोड़ा हैंगर सभ के इस्तेमाल भइल बा। मेन टावर के बाहर निकले वाला सड़क के रास्ता ग्राउंड सपोर्ट वाला हवे जेकरा चलते लंगर वाली भुजा डेक के लोड से फिरी हवे। डेक के सिस्टम में क्रास गर्डर हैंगर के जोड़ा सभ के बीचा में लटकल बाड़ें आ आ पिन कनेक्शन वाला हवें। क्रास गर्डर सभ के बीचा में छह गो बेंड़ स्ट्रिंगर गर्डर लगावल गइल बाड़ें। सतह के बीम सभ के ट्रांसवर्स तरीका से स्ट्रिंगर सभ के टॉप पर सपोर्ट दिहल गइल हवे, जबकि ई खुद बराबर प्रेस होखे वाला स्टील के ट्राफिंग सिसटम के सपोर्ट करे ला जेह पर कंक्रीट के सतह बनावल गइल बाटे।